กบ แท็กทีม ป้อง-โดนัท-ดอม ฉีกคาแรกเตอร์กระจายใน อุ้มรักเกมลวง (คลิป)
ได้ฤกษ์ลงจอวันจันทร์นี้แล้ว สำหรับละครแนวโรแมนติกคอมเมดี้เรื่อง อุ้มรักเกมลวง ทางช่องวัน 31 เป็นละครที่คว้าเอา 4 นักแสดงดังมาประชันฝีมือกัน ได้แก่ กบ-สุวนันท์ ป้อง-ณวัฒน์ โดนัท-มนัสนันท์ และ ดอม เหตระกูล และยังถือเป็นความท้าทายครั้งสำคัญของนักแสดงทั้ง 4 ที่จะต้องพลิกบทบาทฉีกภาพเดิมๆ ซึ่งตัวแม่อย่าง กบ พูดถึงความน่าสนใจของละครให้ฟังว่าอุ้มรักเกมลวง เป็นเรื่องราวเบา สมองชวนอมยิ้ม ของตัวละครเกี้ยวที่จับพลัดจับผลูต้องอุ้มท้องสลับตัวอ่อนกับภรรยาของแฟนเก่า ทำให้เกิดเรื่องชุลมุนวุ่นวายมากมายตามมา เป็นละครฟีลกู๊ดแนวโรแมนติกคอมเมดี้อีกเรื่องที่กบไม่อยากให้พลาด นอกจากพล็อตเรื่องจะใหม่ฉีกไปจากละครตบตีแย่งสามีภรรยาแล้ว คนดูจะได้เห็นมิตรภาพและความสัมพันธ์ของตัวละครในหลายรูปแบบ>> อ่านเรื่องย่อนิยายทุกเรื่อง คลิกที่นี่ <<ในส่วนของการทำงานก็เป็นครั้งแรกของเราทั้ง 4 คนที่ได้มาร่วมงานกัน ทุกคนคือพลิกบทบาทกันหมดเลย อย่างกบเล่นบทดราม่ามาตลอด แต่เรื่องนี้กบต้องมาคอมเมดี้ ขี้เหวี่ยงวีน พี่ป้องมาเล่นเป็นผู้ชายอบอุ่น รักครอบครัว ส่วนโดนัทที่เราคุ้นเคยกับบทสาวมั่นสุดสตรอง เรื่องนี้ก็จะเป็นสาวอ่อนหวาน โลกสวย และพี่ดอมที่มาดแมน กล้ามโต ก็ต้องพลิกบทบาทมาเล่นเป็นเกย์ที่มีความเป็นขุ่นแม่สูงมาก แต่ละคนก็ทำการบ้านในแบบของตัวเอง อย่างกบก็ต้องมากะปริมาณว่าเราเล่นประมาณไหนถึงจะพอดี ไม่ให้ตัวละครเกี้ยวดูน่ารำคาญ ดูร้ายเกินไป ส่วนภาพรวมเราได้แชร์ไอเดียร่วมกันทั้งนักแสดง ผู้กำกับ คนเขียนบท ตั้งแต่ก่อนเปิดกล้อง พอเข้าใจตรงกันทุกคนก็เล่นกันไม่มีกั๊ก ทั้งหมดนี้จึงเป็นความสนุกที่คนดูจะได้กำไรและเหมาะมากๆ ในช่วงเวลาที่หลายคนกำลังเครียด พักความเครียดแล้วมาดูละครกันแบบเบาสมอง แต่อัดแน่นไปด้วยความสนุกที่จะชวนทุกคนให้มาอมยิ้มไปด้วยกัน ก็ขอฝากทุกคนให้ติดตามกันเยอะๆ รับรองว่าสนุกสนานกันตั้งแต่ตอนแรกแน่นอน ค่ะติดตามชมละคร อุ้มรักเกมลวง ออก อากาศทุกวันจันทร์-วันพฤหัสบดี 20.15 น. เริ่มตอนแรกจันทร์นี้ ทางช่องวัน 31.
ได้ฤกษ์ลงจอวันจันทร์นี้แล้ว สำหรับละครแนวโรแมนติกคอมเมดี้เรื่อง อุ้มรักเกมลวง ทางช่องวัน 31 เป็นละครที่คว้าเอา 4 นักแสดงดังมาประชันฝีมือกัน ได้แก่ กบ-สุวนันท์ ป้อง-ณวัฒน์ โดนัท-มนัสนันท์
อุ้มรักเกมลวง,นิยาย,กบ สุวนันท์,ป้อง ณวัฒน์,โดนัท มนัสนันท์,ดอม เหตระกูล,ฉีกคาแรกเตอร์,ละคร